laion/Wikipedia-Exotic huggingface dataset:
অ্যামাইটোসিস

যে কোষ বিভাজন প্রক্রিয়ায় একটি মাতৃকোষের নিউক্লিয়াস ও সাইটোপ্লাজম কোনো জটিল মাধ্যমিক পর্যায় ছাড়াই সরাসরি বিভক্ত হয়ে দুটি অপত্য কোষের সৃষ্টি করে তাকে অ্যামাইটোসিস বলে।অ্যামাইটোসিস হল জীবদেহের এক ধরনের কোষ বিভাজন প্রক্রিয়া, যা প্রধানত নিম্ন শ্রেনির জীবে (যেমন- এক কোষী প্রাণী - ব্যাক্টেরিয়া, ইস্ট, অ্যামিবা ইত্যাদি) দেখা যায়। একে ক্যারিওস্টেনোসিস বা প্রত্যক্ষ কোষ বিভাজনও বলা হয়। একে অনেক সময় দ্বিবিভাজন বা বাডিংও(binary fission) বলা হয়। মাইটোসিস বিভাজনে মাতৃকোষের অ্যালিলগুলো উভয় অপত্য কোষে সমভাবে বণ্টিত হলেও এক্ষেত্রে অসম বণ্টন ঘটে। এই প্রক্রিয়াটি সর্বপ্রথম ওয়ালথার ফ্লেমিং বর্ণনা করেন। এই বিভাজন প্রক্রিয়ায় ক্রোমাটিন বস্তু ব্যাপকভাবে ঘনীভূত হয়ে ক্রোমোসোমে পরিণত হয় না। আবার স্পিন্ডল তন্তুর আবির্ভাব ঘটে ক্রোমোসোম দুই পাশে সরেও যায় না। বরং এক্ষেত্রে ক্রোমোসোম ছাড়াই নিউক্লিয়াস মাঝ বরাবর বিভাজিত হয়ে যায়। এরপরে সাইটোপ্লাজম মাঝ বরাবর ক্রমান্বয়ে সংকুচিত হয়ে বিভক্ত হয়ে যায় এবং দুটি অপত্য কোষ সৃষ্টি হয়। এ ধরনের কোষ বিভাজন সরলতম কোষ বিভাজন। এ প্রক্রিয়ায় আদি কোষ বিভাজিত হয়। অ্যামাইটোসিস কোষ বিভাজন নিয়ে খুব বেশি গবেষণা হয়নি। তাই অনেকে মনে করেন যে এই কোষ বিভাজন প্রক্রিয়া বাস্তবে নেই। কিন্তু এটা এখনই বলে দেয়ার সুযোগ নেই। কেননা ক্যান্সারের বিরুদ্ধে লড়াইয়ে আমরা এখনও জয়ী হতে পারিনি। আর ক্যান্সার চিকিৎসায়ও এই বিভাজন প্রক্রিয়া নতুন তথ্য প্রদান করতে পারে। কিছু গবেষণায় এমন তথ্যও উঠে এসেছে যে ইঁদুরের ভ্রূণে ভাইরাসের আক্রমণের ফলে অ্যামাইটোসিস বিভাজন ঘটে ভ্রূণ নষ্ট হয়ে গিয়েছে। তাই চিকিৎসাবিজ্ঞানে আরো এগিয়ে যেতে হলে অ্যামাইটোসিস কোষ বিভাজন সম্পর্কে আমাদের আরো জানতে হবে। "Walther Flemming"। Wikipedia (ইংরেজি ভাষায়)। ২০২০-০৯-১৩।  "Nucleus - Definition, Structure & Function, Cellular vs Atomic Nuclei"। MicroscopeMaster (ইংরেজি ভাষায়)। সংগ্রহের তারিখ ২০২০-০৯-১৯।
করাচি ইন্টারন্যাশনাল কন্টেইনার টার্মিনাল

করাচি বন্দর হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল করাচি ইন্টারন্যাশনাল কন্টেইনার টার্মিনাল। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়। করাচি ইন্টারন্যাশনাল কন্টেইনার টার্মিনালটি আরব সাগরের তীরে করাচি শহরে অবস্থিত। বন্দরটি পাকিস্তানের দক্ষিণে সিন্ধু নদের ব-দ্বীপ ভূমিতে অবস্থিত। এটি সমুদ্র সমতল থেকে প্রায় ৮ মিটার উচ্চতায় অবস্থিত। এই করাচি বন্দরের টার্মিনালটি ২৪.৫৪ উত্তর ও ৬১.১৬ দক্ষিণে অবস্থিত। এই বন্দর থেকে গদর বন্দর প্রায় ৩৪০ কিলোমিটার দূরে অবস্থিত। এছাড়া এই টার্মিনাল বন্দরটি থেকে দেশের রাজধানী শহর ইসলামাবাদ ৪০০ কিলোমিটারের অধিক দূরত্বে ও লাহোর ৩৫০ কিলোমিটার দূরত্বে অবস্থিত। এখান থেকে ভারতের মুম্বাই বন্দর প্রায় ১০০০ হাজার কিলোমিটার দূরত্বে অবস্থিত। করাচি বন্দর থেকে গুরুত্বপূর্ণ সমুদ্রপথ যেটি আরব সাগর হয়ে, পূর্ব এশিয়া হয়ে চীন, জাপান পর্যন্ত চলে গেছে, সেই পথের খুব বন্দরটি কাছেই অবস্থিত। আবার বন্দরটি বিখ্যাত হরমুজ প্রণালীর খুব কাছেই অবস্থিত। করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত। করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে। বন্দরটি দেশের অধিকাংশ পণ্য আমদানি ও রপ্তানি করে। বন্দরটি ৬৫ মিলিয়ন টন কার্গো ও ১.৫৩ মিলিয়ন টিইইউএস কন্টেইনার পরিবহন করেছে ২০১৫ সালে। করাচি বন্দরের করাচি ইন্টারন্যাশনাল কন্টেইনার টার্মিনাল দিয়ে প্রতি বছর প্রায় ৩ লক্ষ কন্টেইনার পরিবাহিত হয়। "Port of Karachi"।  "Indian Ocean Trade"।
ভারত–কাতার সম্পর্ক

ভারত- কাতার সম্পর্ক হল ভারত ও কাতার দেশ দুটির মধ্যে নিজেদের পারস্পরিক সম্পর্ক বা সমঝোতা।কাতার এর রাজধানী ও প্রধান শহর দোহা তে ভারতের একটি দূতাবাস রয়েছে ।একই ভাবে কাতার এর একটি দূতাবাস রয়েছে ভারত এর রাজধানী শহর দিল্লি বা নিউ দিল্লি তে।এই দূতাবাস দুটির দ্বারাই দুই দেশের মানুষ দেশ দুটিতে যাবার জন্য বৈধ ভিসা পান।যা দেশ দুটির মধ্যকার সম্পর্ককে আরও গভীর করেছে। কাতার একটি সর্বভৌম রাষ্ট্র হিসাবে ভারতের সঙ্গে কূটনৈতিক সম্পর্ক গড়ে উঠে সর্ব প্রথম ১৯৭৩ সালে।এর পর দেশ দুটির সম্পর্ক আরও গভীর হয়েছে।২০১৫ সালে কাতারের প্রধান তামিম বিন হামিদ থানি ভারতের সঙ্গে মৌস্বাক্ষর করে নিজেদের মধ্যে পারস্পর বোঝাপরা বড়াতে।বর্তমানে দেশ দুটি বাণিজ্য ও আন্ত্রজাতিক ক্ষেত্রে গুরুত্ব পূর্ন হয়ে উঠেছে। ১৯৭৩ সালে দেশ দুটির মধ্যে কূটনৈতিক সমম্পর্ক গড়ে উঠার পর নিজেদের মধ্যে বোঝাপড়া উত্তর উত্তর বেরেছে।১৯৯৯ , ২০০৫ ও ২০১২ সালে কাতারের প্রধান আমির তামিম বিন হামিদ থাানি ভারতে এসেছেন ।এর পর ভারতের প্রধান মন্ত্রী ২০১৬ সালে কাতারে দিয়েছেন দুই দিনের সফরে। এর আগে ভারতের থেকে ২০০৮ সালে কাতার সফরে যান ভারতের প্রথম কোনো প্রধান মন্ত্রী। দেশ দুটি নিজেদের মধ্যে সেনাবাহীনি নিয়ে একট সম্পর্ক গড়ে তেলেছে।কাতার ও ভারত থেকে সেনা বাহিনী যৌথ ভাবে সেনা মহরা ও মিটিং এ অংশ নে।২০০৮ সালে দোহাতে সেনা মিটিং হয় দেশ দুটির মধ্যে এর পর ২০১৩ সালে নতুন দিল্লিতে সেনা মিটিং হয়।এর পর সেনা মিটিং হবে দোহাতে।দেশ দুটির সেনা বাহীনি এক যোগে সন্ত্রাস দমনে কাজ করার কথা বলেছে। কাতারের সঙ্গে ভারতের বিনিজ্যিক সম্পর্ক খুবই গভীর ।ভারত হল কাতারের তৃতীয় বৃহত বাণিজ্যিক সঙ্গী।ভারত কাতার থেকে গ্যাস ও খনিজ তেল প্রধানত আমদানি করে।আবার কাতার ভারত এর শক্তি ক্ষেত্রে বড় অঙ্কের বিনিয়গ করেছে।ভারত ও কাতারের মধ্যে সমঝোতার ফলে ইউনিট প্রতি গ্যাস ১২-১৩ ডলারের পরিবর্তে ৬ -৭ ডলারে দেবে ভারত কে। দেশ দুটির মধ্যে বাণিজ্যের পরিমানও বিপুল।ভারত কাতার থেকে ১৪.৯ মার্কিন ডলার এর পণ্য আমদানি করে এবং কাতার ভারত থেকে ১.২ ডলারের পণ্য আমদানি করে।দিন দিন কাতার ও ভারতের বাণিজ্যের পরিমান দ্রুত বৃদ্বি পাচ্ছে।কাতার থেকে গ্যাস ভারতে আনার জন্য পাইপলাইন নির্মাণের কথা চলছে। "Eembassy of India in Doha , Qatar"।  "প্রধানমন্ত্রীর কাতার সফর: ভারত কাতার বিবৃতি"। সংগ্রহের তারিখ ১৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "আগের চেয়ে অর্ধেক মূল্যে কাতার থেকে গ্যাস কিনবে ভারত"। বনিক বার্তা। সংগ্রহের তারিখ ১৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ঈশ্বরী প্রসাদ পান্ডে

ঈশ্বরী প্রসাদ পান্ডে ১৮৫৭ সিপাহী বিদ্রোহী আন্দোলনের বা মহাবিদ্রোহ ১৮৫৭ এর অন্যতম শহীদ। উত্তর ২৪ পরগনার ব্যারাকপুর সেনা ব্যারাকে সিপাইদের প্যারেড গ্রাউন্ডে ১৮৫৭ সালের ২৯ মার্চ ইংরেজ বিরোধী অভ্যুত্থানের ডাক দিয়েছিলেন সিপাই মঙ্গল পাণ্ডে। বিদ্রোহীকে নিবৃত্ত করতে, ইংরেজ অফিসার জেনারেল জন হারশে জমাদার ঈশ্বরী প্রসাদ পান্ডেকে আদেশ দেন। কিন্তু ঈশ্বরী পান্ডে সেই আদেশ অমান্য করেছিলেন। মঙ্গল পান্ডেকে আটকাবার কোনো চেষ্টাই তিনি করেননি। তিনি মঙ্গলের সহায়তা ও বিদ্রোহে মদত দিয়েছেন এই অভিযোগে তাঁকেও সংলগ্ন এক অশ্বত্থ গাছে ফাঁসিতে ঝুলিয়ে দেওয়া হয় ২১ এপ্রিল ১৮৫৭। "Indian Rebellion in 1857"। newworldencyclopedia.org। New World Encyclopedia। সংগ্রহের তারিখ ডিসেম্বর ২৭, ২০১৬।  http://www.manobkantha.com/2013/11/07/145863.html[স্থায়ীভাবে অকার্যকর সংযোগ] মিজানুর রহমান। "মঙ্গল পান্ডে, একটি নাম একটি প্রেরণা"। ajkalerkhobor.com। সংগ্রহের তারিখ ৯ সেপ্টেম্বর ২০১৭। [স্থায়ীভাবে অকার্যকর সংযোগ] "মুঘল শেষ সম্রাট বাহাদুর শাহ জাফর সংক্ষিপ্ত জীবন কাহিনী"। সংগ্রহের তারিখ ৯ সেপ্টেম্বর ২০১৭। [স্থায়ীভাবে অকার্যকর সংযোগ] রায়, প্রকাশ (২০২১)। বিস্মৃত বিপ্লবী তৃতীয় খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ৭০–৭৩।
হরিপদ চট্টোপাধ্যায়

হরিপদ চট্টোপাধ্যায় (জন্ম ১৮৯৭ - মৃত্যু: ১১ নভেম্বর, ১৯৬৭) ছিলেন ভারতের একজন বিশিষ্ট স্বাধীনতা সংগ্রামী ও জননেতা। তার জন্ম হয়েছিল নদিয়া জেলার কৃষ্ণনগরে। সম্পর্কে তিনি শহীদ বিপ্লবী বাঘা যতীন এর মাতুলপুত্র। তার পিতার নাম বসন্ত চট্টোপাধ্যায়। বিজ্ঞানী আচার্য প্রফুল্ল চন্দ্র রায়ের ছাত্র, নেতাজী সুভাষচন্দ্র বসুর অন্যতম সুহৃদ হরিপদ চট্টোপাধ্যায় কলিকাতা বিশ্ববিদ্যালয়ের রসায়ন শাস্ত্রের ছাত্র। প্রথম শ্রেনীতে প্রথম স্থানাধিকার করে এম.এস.সি পাশ করেন। এবং উচ্চশিক্ষা সম্পন্ন করতে সোভিয়েত ইউনিয়ন যান। চাকরির নিশ্চিত প্রলোভন ছেড়ে মহাত্মা গান্ধীর দেশজোড়া অসহযোগ আন্দোলনে যোগ দিয়ে কারারুদ্ধ হন হরিপদ। তাকে ঢাকা সেন্ট্রাল জেলে পাঠানো হয় ১৯২১ সালে। পরবর্তীকালে আইন অমান্য আন্দোলন ও ভারত ছাড়ো আন্দোলনে যোগ দিয়েও কারাবরণ করেছেন দীর্ঘদিন। নদীয়া জেলার সশস্ত্র স্বাধীনতা আন্দোলনের অন্যতম পুরোধাপুরুষ ও একনিষ্ঠ কর্মী ছিলেন তিনি। কুমিল্লায় অভয় আশ্রম এর প্রতিষ্ঠা ও নদীয়ার সাহেবনগরে কৃষি শিল্প প্রতিষ্ঠান স্থাপন করা তার জীবনের অন্যতম কৃতিত্ব। যে প্রতিষ্ঠানে মুখ্যমন্ত্রী প্রফুল্লচন্দ্র সেন, প্রফুল্লচন্দ্র ঘোষ, বিপ্লবী শচীন্দ্রনাথ মিত্র ও জাতীয় স্তরের কংগ্রেস নেতৃবৃন্দ পদার্পণ করেছেন একাধিকবার। ভারতবর্ষের মত কৃষিপ্রধান দেশে কৃষির সাথে গ্রামীণ কুটির শিল্পর প্রত্যক্ষ যোগসূত্র স্থাপনে তিনি ছিলেন অগ্রনী কর্মী। ১৯৩৭ থেকে ১৯৫১ সাল পর্যন্ত তিনি বঙ্গীয় ব্যবস্থাপক সভা (পরে পশ্চিমবঙ্গ বিধানসভা)-র কংগ্রেস দলভুক্ত গুরুত্বপূর্ণ সদস্য ছিলেন। ১৯৫২ সালের নির্বাচনে বিরোধী দলের পক্ষে বিধানসভার সদস্য ও ১৯৬২ ও ১৯৬৭ তে পরপর দুইবার নবদ্বীপ ও কৃষ্ণনগর কেন্দ্র হতে নির্দলীয় সাংসদ হিসেবে লোকসভায় নির্বাচিত হন। পার্লামেন্টারিয়ান ও সুবক্তা হিসেবে তাঁর সর্বভারতীয় খ্যাতি ছড়িয়ে পড়ে। তার জীবদ্দশায় একমাত্র পুত্র ভারতীয় বিমানবাহিনীর কমিশনড অফিসার অভিজিত চট্টোপাধ্যায় ভারত-পাকিস্তান যুদ্ধ ১৯৬৫ তে কাশ্মীরে শহীদ হন। Bira # Baghá Yatina।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৮, আইএসবিএন ৯৭৮-৮১-৭৯৫৫-১৩৫-৬ স্বাধীনতা সংগ্রামে নদীয়া। নদীয়া জেলা নাগরিক পরিষদ।: নদীয়া জেলা স্বাধীনতা সংগ্রামের ইতহাস রচনা সমিতি। ১৯৭৩।  Ghoshal, Sanjay (২০১৯-০৪-২৬)। "বিজেপিই প্রথম পরিবর্তন এনেছিল কৃষ্ণনগরে, তৃণমূল কিন্তু নয়! একঝলকে এই কেন্দ্রের ভোট-ইতিহাস"। https://bengali.oneindia.com। সংগ্রহের তারিখ ২০২১-০৮-১৫।  |ওয়েবসাইট= এ বহিঃসংযোগ দেয়া (সাহায্য)
ইন্দুমতী সিংহ

ইন্দুমতী সিংহ (১৮৯৮—১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। ইন্দুমতী সিংহ ১৮৯৮ সালে চট্টগ্রামের নন্দনকাননে জন্মগ্রহণ করেন। তার পিতার নাম গোপাল সিংহ। তার ভাই ছিলেন চট্টগ্রাম অস্ত্রাগার লুণ্ঠনের অন্যতম পুরোধা অনন্ত সিংহ। ইন্দুমতী সিংহের পরিবার রাজনৈতিক পরিবার। তিনি বিপ্লবী দলের কর্মী ছিলেন। বিপ্লবী দলের সদস্যের সাথে তার বন্ধুত্বপূর্ণ সম্পর্ক হয় এবং নানা মিশনে অংশ নেন। নিজেও অস্ত্রচালনা জানতেন। তিনি সমাজ সেবা ও বিপ্লবী কর্মকান্ডে জড়িত ছিলেন। চট্টগ্রাম অস্ত্রাগার লুণ্ঠনের ধৃত বিপ্লবীদের মামলা পরিচালনার জন্য অর্থ সংগ্রহ করার সম্পূর্ণ দায়িত্ব গ্রহণ করেছিলেন ইন্দুমতী সিংহ। মহিলা হয়েও এবং ইংরাজী না জানা সত্ত্বেও তিনি যে কর্মক্ষমতা দেখিয়েছিলেন তা বিস্ময়ের সঞ্চার করে। সমস্ত বাংলাদেশ, এমন কি ভারতবর্ষের অন্যান্য বহু জায়গায় পরিভ্রমণ করে তিনি অর্থ সংগ্রহ করেছেন। পুলিসের প্রধান ঘাঁটি কলিকাতায় লালবাজারে গিয়ে তাদের নিকট থেকে অর্থ সংগ্রহ করেছেন। তিনি ১৯৩১ সালের ডিসেম্বর মাসে এই কাজের জন্য কুমিল্লায় যান। তখন ১৫ ডিসেম্বর তাঁকে পুলিশ গ্রেপ্তার করে। তার আগের দিনই শান্তি ঘােষ ও সুনীতি চৌধুরী ম্যাজিস্ট্রেট স্টিভেন্সকে ঐ কুমিল্লা শহরে গুলী করে নিহত করেন। ইন্দুমতী সিংহ ডেটিনিউ অর্থাৎ রাজবন্দী রূপে হিজলী জেলে থাকেন প্রায় ছয় বৎসর। তিনি জেলের মধ্যে লীলা নাগের কাছে পড়াশুনা করতে থাকেন এবং ম্যাট্রিক পাস করেন। ওদিকে চট্টগ্রাম অস্ত্রাগার লুণ্ঠন মামলার রায় বের হয়। অনন্ত সিংহ, গণেশ ঘােষ, লােকনাথ বল, আনন্দ গুপ্ত প্রভৃতি বিপ্লবীদের যাবজ্জীবন দ্বীপান্তরের আদেশ হয়েছে। ফাঁসির আদেশ এঁদের প্রতি যে হয় নি তাই ছিল যথেষ্ট সেদিন। ইন্দুমতী সিংহ ১৯৩৮ সালে জেল থেকে মুক্তি পান। ১৯৭৬ সালে ৪ মে মৃত্যুবরণ করেন। "ব্রিটিশবিরোধী আন্দোলনে চট্টগ্রামের নারী"। m.priyo.com। ১৫ সেপ্টেম্বর ২০২০। সংগ্রহের তারিখ ৫ মার্চ ২০২৪।  কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৪৮-১৪৯। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
আল্লামা ইকবাল উন্মুক্ত বিশ্ববিদ্যালয়

আল্লামা ইকবাল উন্মুক্ত বিশ্ববিদ্যালয় (AIOU নামে পরিচিত) পাকিস্তানের ইসলামাবাদে অবস্থিত একটি সরকারি গবেষণা বিশ্ববিদ্যালয়। বিশ্ববিদ্যালয়টি উচ্চশিক্ষায় পৃথিবীর চতুর্থ বৃহত্তম প্রতিষ্ঠান। ২০১০ সালের তথ্য অনুযায়ী বিশ্ববিদ্যালয়টির বার্ষিক তালিকাভুক্ত শিক্ষার্থী সংখ্যা ছিল ১,১২১,০৩৮ জন, যার অধিকাংশই নারী শিক্ষার্থী।. এশিয়ার প্রথম উন্মুক্ত বিশ্ববিদ্যালয় হিসেবে প্রতিষ্ঠানটি ১৯৭৪ সালে যাত্রা শুরু করে। বিশ্ববিদ্যালয়টি অত্যন্ত গুরুত্বের সাথে প্রকৌশল, আইন, দর্শন, প্রাকৃতিক বিজ্ঞান এবং সামাজিক বিজ্ঞান বিষয়ে দূরবর্তী শিক্ষা প্রদান করে। প্রতিবছর সর্বচ্চ সংখ্যক শিক্ষার্থী এই প্রতিষ্ঠানে ভর্তির জন্য আবেদন করে, তাই বিশ্ববিদ্যালয়টিকে পাকিস্তানের সব থেকে আকর্ষণীয় বিশ্ববিদ্যালয় হিসেবে গণ্য করা হয়। বিশ্ববিদ্যালয়টি বিভিন্ন একাডেমিক বিষয়ে বিপুল পরিমাণ স্নাতক, স্নাতকোত্তর ও ডক্টরেট প্রোগ্রামে অংশগ্রহণের সুযোগ দেয়। যুক্তরাজ্যের উন্মুক্ত বিশ্ববিদ্যালয়ের সাফল্য থেকে অনুপ্রাণিত হয়ে ১৯৭৪ সালে আল্লামা ইকবাল উন্মুক্ত বিশ্ববিদ্যালয়টিকে একটি সরকারি বিশ্ববিদ্যালয় হিসেবে গড়ে তোলা হয়। স্বল্প খরচে উচ্চশিক্ষা প্রদানের জন্য বিশ্ববিদ্যালয়টি বিশেষভাবে পরিচিত। একটি বিশেষায়িত বিশ্ববিদ্যালয় হিসেবে সরকার বিশ্ববিদ্যালয়টির অর্থের যোগান দেয়। আচার্য (পাকিস্তানের রাষ্ট্রপতি) সহ আচার্য (কেন্দ্রীয় শিক্ষা মন্ত্রী, শিক্ষা মন্ত্রণালয়) উপাচার্য (প্রধান নির্বাহী কর্মকর্তাr/প্রতিষ্ঠানের প্রধান) কার্যনির্বাহী পরিষদ (পরিচালনা পর্ষদ) আরবী ও ইসলাম শিক্ষা অনুষদF ১৯৭৪ সালে অনুষদটি প্রতিষ্ঠিত হয়। ১৯৯৮ সালে অনুষদটিকে আরবি ও ইসলাম শিক্ষা অনুষদ হিসেবে উন্নতকরণ করা হয়। অনুষদটির অঢিন বিভাগ গুলো হলোঃ আরবি ভাষা ও সাহিত্য হাদিস ও শরীয়াহ ইসলামি আইন (ফিকহ) ইসলামি দর্শন, ইতিহাস এবং সংস্কৃতি কুরআন ও তাফসির শিক্ষা অনুষদ বিজ্ঞান অনুষদ Renamed as Faculty of Sciences, the Faculty of Basic and Applied Sciences was established in 1982. It comprises the following nine departments: কৃষি শিক্ষা জীববিজ্ঞান রসায়ন তথ্য প্রযুক্তি কম্পিউটার বিজ্ঞান প্রকৌশল ও প্রজুক্তি পরিবেশ বিজ্ঞান গার্হস্থ্য ও স্বাস্থ্য শিক্ষা গণিত ও পরিসংখ্যান পদার্থবিজ্ঞান সমাজিক বিজ্ঞান ও মানবিক অনুষদ The Faculty of Social Sciences and Humanities was established in 1982. The thirteen departments of the faculty are: ব্যবসায় প্রশাসন Commerce অর্থনীতি ইংরেজি and ভাষা বিজ্ঞান ইতিহাস ইকবাল শিক্ষা Library and Information Sciences গন যোগাযোগ Pakistan Studies Pakistani Languages সমাজবিজ্ঞান, সমাজকর্ম and Population Studies উর্দু Gender and Women's Studies google maps। "Location and address of AIOU"। google maps। google maps। সংগ্রহের তারিখ ২৩ সেপ্টেম্বর ২০১৩।  "Brief history"। Brief history। ১৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  VC Annual Report 2009-10 "Listing programmes"। Listing programmes। ১৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  Siddiqui, Shoaib-ur-Rehman। "AIOU attracts large number of students"। Wednesday, 18 September 2013 19:40। Business Recorder, Pakistan। ২১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  "Education programmes at AIOU"। Education programmes at AIOU। ২৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  Allama Iqbal Open University
জেসি জেমস

জেসি উডসন জেমস (৫ সেপ্টেম্বর, ১৮৪৭ - এপ্রিল ৩, ১৮৮২) ছিলেন মিসৌরি রাজ্যের একজন আমেরিকান দস্যু, গেরিলা, গ্যাং নেতা, ব্যাংক ডাকাত, ট্রেন ডাকাত, এবং খুনী। তিনি জেমস ইয়ঙ্গার গ্যাং এর সবচেয়ে বিখ্যাত সদস্য ছিলেন। জেসি এবং তার বড় ভাই ফ্রাঙ্ক জেমস গৃহযুদ্ধের সময় কনফেডারেট গেরিলা বা ঝেপের আড়ালে লুকিয়ে থেকে ঝাপিয়ে পড়া যোদ্ধা ছিলেন। তাদের সেন্ট্রালিয়া ম্যাসাকার ইউনিয়নের সৈন্যদের বিরুদ্ধে সংঘটিত নৃশংসতায় অংশগ্রহণকারী হিসেবে অভিযুক্ত করা হয়। যুদ্ধের পর, আইন বহির্ভুত বিভিন্ন ক্যাডার বাহিনীর সদস্য হিসেবে, তারা ব্যাংক, ডাক গাড়ী ছিনতাই এবং ট্রেন ছিনতাই করতো। জেমস ভাই ১৮৭৬ সালে যখন নর্থফিল্ড, মিনিসোটার একটি ব্যাংকে তাদের ডাকাতির চেষ্টার সময় গ্যাংয়ের অনেক সদস্যদের আটক বা হত্যা করা হয়। ১৮৬৬ থেকে তাদের নিজস্ব গ্যাং এর সদস্য হিসেবে জেসি জেমস সবচেয়ে সক্রিয় ছিলেন। তারা বেশ কয়েক বছর ধরে অপরাধ অব্যাহত রাখে। এই সময়ে তাদের গ্যাংয়ে নতুন সদস্য নিয়োগ করা হয়েছিলো। কিন্তু সরকারী আইন প্রয়োগকারী সংস্থার কাছ থেকে ক্রমবর্ধমান চাপের অধীন ছিল জেমস ইয়ঙ্গার গ্যাং। তখন তারঁ মাথার জন্য বড় পরিমানের পুরস্কার ঘোষণা করা হয়। ৩ এপ্রিল, ১৯৮২-এ জেসি জেমস রবার্ট ফোর্ডের গুলির আঘাতে নিহত হন। কিন্তু রবার্ট ফোর্ডই ছিলেন জেমস ইয়ঙ্গার বাহিনীর সদস্যা। তিনি বড় ধরনের পুরস্কারের লোভে জেসি জেমসের ঘরে প্রবেশ করে হঠাৎ জেসির মাথায় গুলি নিক্ষেপ করেন। তারঁ জীবিত দশায় তিনি সারাদেশে ব্যাপক পরিচিত ছিলেন। জেসিজেমস তার মৃত্যুর পর ওয়াইল্ড ওয়েস্টে একটি কাল্পনিক চিত্র হয়ে ওঠেন । অনেকে তাকে রবিন হুডের সঙ্গে তুলনা করেন । তিনি ধনী ব্যক্তিদের থেকে ডাকাতি, ছিনতাই করে গরীবদের সাহায্য করতেন। কিন্তু তিনি এবং তার দলের সদস্যরা এসবের পরে কোন প্রমাণ রাখতো নাহ। Hayworth, Wil (সেপ্টেম্বর ১৭, ২০০৭)। "A story of myth, fame, Jesse James"। Seattle Times। সংগ্রহের তারিখ ডিসেম্বর ৭, ২০০৮।  Stiles, T.J. (২০০২)। Jesse James: Last Rebel of the Civil War। Knopf Publishing। আইএসবিএন 0-375-40583-6।  উইকিমিডিয়া কমন্সে জেসি জেমস সংক্রান্ত মিডিয়া রয়েছে।
ইন্দুসুধা ঘোষ

ইন্দুসুধা ঘোষ (১৯০৫ — ২৪ সেপ্টেম্বর ১৯৯৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। ইন্দুসুধা ঘোষ ১৯০৫ সালে ময়মনসিংহ জন্মগ্রহণ করেন। তার পিতার নাম সতীশচন্দ্র ঘোষ। পিতা সরকারি কর্মচারী ছিলেন। ইন্দুসুধা ঘোষ ছোটবেলা থেকেই ছবি আঁকতেন। তিনি ময়মনসিংহ বিদ্যাময়ী স্কুল থেকে ম্যাট্রিক পাশ করেন। কবি রবীন্দ্রনাথ নিজেই তার শিল্পকর্ম দেখে মুগ্ধ হন। শান্তিনিকেতনে ১৯২৬ সালে কলাশিল্পে ভর্তি হল। তিনি শান্তিনিকেতনের কলাভবনে আচার্য নন্দলাল বসুর ছাত্রীরূপে ১৯২৬ সাল থেকে চার বছর কলাশিল্পে শিক্ষালাভ করেন। ইন্দুসুধা ১৯২৬ সালে যুগান্তর দল এর কর্মীদের প্রভাবে রাজনীতিতে এসেছেন। তাঁর পিসতুতো দাদা কিরণ রায় ইন্দুসুধাকে বিপ্লবী দল ‘যুগান্তর’-এর সাথে পরিচয় করান। নিষিদ্ধ পুস্তক রাখা, রিভলভার রাখা এবং সংগঠন করার দায়িত্ব ছিলো তার উপর। শান্তিনিকেতন তার পক্ষে নিরাপদ স্থান ছিল। ১৯৩২ সালে পুলিশের হাতে ধরা পড়েন। ১৯৩৭ সালে মুক্তি পান। ১৯৪৮ সালে 'নারীসেবা সঙ্ঘ' এর সুপারিনটেন্ডেন্ট পদে দায়িত্ব পালন করেন। ইন্দুসুধা ঘোষ ১৯৩০ সালে শ্রীনিকেতন শিক্ষাসদনে চাকরিতে যোগ দেন। ১৯৩৮ সালে এলাহাবাদ মিউনিসিপাল মহিলা শিল্পভবনে প্রধান শিক্ষিকা হিসেবে যোগ দিয়ে ৯ বছর কাজ করেন। ১৯৪৮ সালে ‘নারীসেবা সঙ্ঘ’ নামের এক সমাজ সেবামূলক প্রতিষ্ঠানের আবাসিক সুপারিনটেন্ডেন্ট পদে নিযুক্ত হয়ে কলকাতায় আসেন। ইন্দুসুধা ঘোষ ২৪ সেপ্টেম্বর ১৯৯৫ মৃত্যুবরণ করেন। ত্রৈলোক্যনাথ চক্রবর্তী (ঢাকা বইমেলা ২০০৪)। জেলে ত্রিশ বছর, পাক ভারতের স্বাধীনতা সংগ্রাম,। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৬৮-১৬৯। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
খালিদ মাহমুদ (আম্পায়ার)

খালিদ মাহমুদ (জন্ম: ৬ ফেব্রুয়ারি ১৯৬৯) একজন পাকিস্তানি আম্পায়ার। তিনি ২০১৫-১৬ কায়েদ-ই-আজম ট্রফি, ২০১৫-১৬ হায়ের টি২০ কাপসহ পাকিস্তানের বিভিন্ন ঘরোয়া টুর্নামেন্টে ম্যাচ পরিচালনা করেছেন। তিনি মহিলাদের একদিনের আন্তর্জাতিক ক্রিকেট ম্যাচেও আম্পায়ারের দায়িত্ব পালনা করেছেন। পাকিস্তানের বাইরে তিনি ২০১৬ বাংলাদেশ প্রিমিয়ার লীগ‎‎-এর বিভিন্ন ম্যাচে আম্পায়ারের দায়িত্ব পালন করেছেন। "Khalid Mehmood"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২১ এপ্রিল ২০১৬।  "Quaid-e-Azam Trophy, Pool A: Lahore Blues v Sui Southern Gas Corporation at Lahore, Oct 26-29, 2015"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২১ এপ্রিল ২০১৬।  "Cool and Cool Presents Haier Mobile T-20 Cup, Qualifying Round, 1st semi-final: Bahawalpur Region v Lahore Region Blues at Rawalpindi, Sep 5, 2015"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২১ এপ্রিল ২০১৬।  "ICC Women's Championship, 1st ODI: Pakistan Women v South Africa Women at Sharjah, Mar 13, 2015"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২১ এপ্রিল ২০১৬।  "Bangladesh Premier League, 2nd Match: Rangpur Riders v Khulna Titans at Dhaka, Nov 4, 2016"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ৪ নভেম্বর ২০১৬।  ইএসপিএনক্রিকইনফোতে খালিদ মাহমুদ (ইংরেজি)
রুপাপাতিয়া

রুপাপাতিয়া (বৈজ্ঞানিক নাম:Spindasis vulcanus(Fabricius))এক প্রজাতির ছোট আকারের প্রজাপতি যার শরীর ও ডানা সাদাটে হলুদ, ফিকে কমলা এবং হাল্কা বাদামী বর্ণের মিশ্রণ থাকে। এদের পিছনের দুটি ডানাতেই দুটি করে মোট চারটি সরু কালো লেজ দেখা যায় এবং লেজ এর অগ্রপ্রান্ত সাদা ও গোড়ার দিক কমলা বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। রুপাপাতিয়ার প্রসারিত অবস্থায় ডানার আকার ২৬-৩৪ মিলিমিটার দৈর্গ্যের হয়। ভারতে প্রাপ্ত রুপাপাতিয়া এর উপপ্রজাতি হল- Spindasis vulcanus vulcanus Fabricius, 1775 – Indian Common Silverline এরা খোলামেলা সমতল ভূমির প্রজাপতি। হাল্কা অরণ্য, ঘন অরণ্যের মাঝখানের উন্মুক্ত এলাকায়, পার্ক অথবা বাগান প্রায় সব জায়গায় এদের দেখা যায়। হিমালয়ের ১৫০০ ফুট পর্যন্ত প্রায় সমগ্র ভারতের রুপাপাতিয়াদের দেখা মেলে। এছাড়া শ্রীলঙ্কা, তাইল্যান্ড, মায়ানমার, জাভাতেও এদের দেখা যায়। রুপাপাতিয়াদের ফুলের প্রতি আসক্তি দেখা যায়। মাঝেমধ্যে মাটি থেকে ৩ থেকে ৫ ফুট উচ্চতার কোনো পাতার কিনারাতে বসে রৌদ্র পোহাতে দেখা যায়। রৌদ্র পোহানোর সময় ডানা কিছুটা খুলে বসে। এরা একটানা বেশিক্ষন ওড়ে না তবে বিরক্ত হলে তীব্র বেগে এলোমেলো ভাবে উড়তে থাকে কিন্তু কিছুক্ষন পরে কাছাকাছি কোনো জায়গাতে এসে বসে। ভিজে স্যাঁতসেঁতে মাটিতে এবং পাখির বিষ্ঠাতেও বসে থাকে। এদের ডিম সবুজ বর্ণের এবং গম্বুজাকৃতি। ডিমগুলির গায়ে ক্ষুদ্র বহুভুজের আকারে খোপ খোপ কাটা থাকে তবে খোপের মাঝখানে সমতল থাকে। শূককীটগুলি সবুজ বর্ণের এবং চ্যাপ্টা আকৃতির হয়। এদের দেহের উপর পিঠে মাঝামাঝি দৈর্ঘ্য বরাবর কালচে সবুজ রেখা দেখা যায়, তার মধ্যে সাদা সরু দাগ থাকে। দেহখন্ড ২ এবং ১৮ অর্থাৎ মাথার ঠিক পরের অংশ, বেশি চওড়া এবং চকচকে হয়। এদের সারা দেহ সূক্ষ্ম রোঁয়া দিয়ে ঢাকা থাকে এবং রোঁয়াগুলি সূক্ষ্ম সূক্ষ্ম শাখাপ্রশাখায় যুক্ত। এই শূককীটদের সাথে ক্রিম্যাটোগ্যাস্টার (Crematogaster) পিঁপড়েদের সখ্যতা দেখা যায়। এই শূককীট বিভিন্ন উদ্ভিদ যেমন- Jujube, কুল এর দুটি প্রজাতি Zizyphus rugosa এবং Ziziphus mauritiana, এছাড়া Lxora longifolia, Clerodendrum siphomanthus, Clerodendrum inerme, Allophylus cobbe, Ixora chinensis এবং Canthium parviflorum ইত্যাদির কচি পাতার নিচের ত্বক খায়। রূপাপাতিয়াদের মূককীট গাঢ় সবুজ থেকে গাঢ় বাদামি বর্ণের হয়। এদের উদর অংশের ওপর-পিঠে কালচে রঙের রেখা দেখা যায়। এরা সাধারনত পাতার মোড়কের ভেতর মূককীট তৈরী করে। পুরুষ এবং স্ত্রী রুপাপাতিয়া সংগমরত অবস্থায় বসু রায়, অর্জন; বৈদ্য, সারিকা; রায়, লিপিকা। সুন্দরবনের কিছু পরিচিত প্রজাপতি (মার্চ ২০১৪ সংস্করণ)। সুন্দরবন জীবপরিমণ্ডল,Department of Forest Government of West Bengal। পৃষ্ঠা ৪২।  "Spindasis vulcanus Fabricius, 1775 – Common Silverline"। সংগ্রহের তারিখ ১৩ নভেম্বর ২০১৬।  Dāśagupta, Yudhājit̲̲̲̲̲̲a (২০০৬)। Paścimabaṅgera prajāpati (1. saṃskaraṇa. সংস্করণ)। Kalakātā: Ānanda। পৃষ্ঠা 147–149। আইএসবিএন 81-7756-558-3।  Kaur, SA (২০১০)। "Biology of common silverline, Spindasis vulcanus (fabricius) (Theclinae: Lycaenidae: Papilionoidea)"। Journal of Entomological Research। 34 (4): 337–339।  Soumyajit Chowdhury; Rahi Soren; Suvankar Patra (২০০৯)। "Ixora chinensis Lam.: a new host plant for Common Silverline Spindasis vulcanus Fabricius, (Lepidoptera: Lycaentdae) from West Bengal"। Journal of the Bombay Natural History Society। 106 (3): 348–349।  উইকিমিডিয়া কমন্সে রুপাপাতিয়া সংক্রান্ত মিডিয়া রয়েছে।